Red Sonja

Red Sonja er en amerikansk action-, fantasy- og eventyrfilm fra 1985 regissert av Richard Fleischer. Filmen er satt til forhistorisk tid og handler om krigerkvinnen Røde Sonja som får hele sin familie utryddet av en herskesyk dronning. Hun sverger hevn, samtidig som hun må forhindre universets undergang ved å tilintetgjøre en magisk sten. Hovedrollene spilles av Brigitte Nielsen og Arnold Schwarzenegger. Filmen er en slags oppfølger til Conan ødeleggeren.  Begge karakterene ble skapt av Robert E. Howard.

 Handling 
Sonja, en ung rødhåret kvinne, blir voldtatt og etterlatt for død av soldatene til dronning Gedren, en despot som tidligere myrdet Sonjas foreldre og bror. En gudinne, Scáthach, dukker opp for Sonja og gir henne økt styrke, utholdenhet, smidighet og kamp-ferdigheter under forutsetning av at hun aldri ligger sammen med en mann med mindre han beseirer henne i en rettferdig kamp. Hun trener under en sverdmester kalt "Stormesteren" og er mistroisk mot alle menn foruten mesteren. I et nærliggende tempel er Varna, søsteren til Sonja, medlem av en orden av prestinner som forbereder seg på å forvise en mystisk lysdrevet relikvie, Talisman, som skapte verden og alle levende ting.

Talisman kan bare brukes og berøres av kvinner - menn forsvinner hvis de berører den - men den har blitt for kraftig til å kontrollere. Imidlertid griper Gedrens hær og hennes assistent Ikol inn og slakter de fleste av prestinnene, før de fanger Talisman i permanent mørke. Varna ser på at Gedren stjeler Talisman og fengsler de overlevende prestinnene i et hvelv. Hun blir oppdaget av Kalidor, Lord of Hyrkania, som går for å finne Sonya og bringe henne tilbake til Varna. Før han dør, ber Varna henne om å finne "Talisman" og sende den ut i mørket før den herjer verden med stormer og jordskjelv. Kalidor ber om å bli med henne, men hun avviser tilbudet.

Etter å ha vært vitne til Talisman i bruk, ankommer Sonja det nå ødelagte kongeriket Hablock. Hun møter den unge prinsen Tarn og hans tjener Falkon, som sier at Gedren brukte Talisman til å fullstendig desimere Hablock da Tarn nektet å overgi seg. Tarn, som ønsker hevn, kunngjør at han vil ødelegge Gedren og inviterer Sonja til å arbeide for ham som kokk. Sonja aksepterer Kalidors selskap etter å ha lært at han er en etterkommer av herrene som overlot Talisman til prestinne-tempelet. Han flørter med henne, så hun advarer ham om at "ingen kan få henne" med mindre han kan beseire henne i sverd-kamp. Kalidor utfordrer henne derfor til kamp.

 Om filmen 

 Popularitet og økonomi 
Red Sonja ble en publikumsmessig fiasko. Den innbrakte bare $6,9 millioner i USA og havnet på 105-plass over de mest innbringende filmene i USA i 1985.

Produksjonskostnadene var på ca. $17,9 millioner.

 Anmelderne 
Den ble dårlig mottatt av filmkritikerne, noe som gjenspeiles i at den bare har oppnådd 15 % på Rotten Tomatoes. Amerikanske Leonard Maltin gav den 1,5 av 4 stjerner.

NRK Filmpolitiet omtalte den i 2010 som en filmkalkun.

 Priser 
Brigitte Nielsen ble tildelt en Razzie Award i kategorien «verste nykommer». Hun ble også nominert i kategorien «verste kvinnelige hovedrolle», mens Sandahl Bergman ble nominert i kategorien «verste kvinnelige birolle».IMDb award

 Innspilling 
Filmen ble innspilt i Celano i Provinsen L'Aquila, Italia og i filmstudioet Stabilimenti Cinematagrafici Pontini i nærheten av Roma.

 I rollene 
 Brigitte Nielsen – Red Sonja
 Arnold Schwarzenegger – Lord Kalidor
 Sandahl Bergman – Dronning Gedren of Berkubane
 Paul L. Smith – Falkon
 Ernie Reyes, Jr. – Prins Tarn
 Ronald Lacey – Ikol
 Pat Roach – Lord Brytag
 Terry Richards – Djart
 Janet Ågren – Varna, Red Sonjas søster
 Donna Osterbuhr – Kendra (Høyesteprestinne)
 Lara Naszinsky – Dronning Gedrens tjenerinne
 Hans Meyer – Red Sonjas far
 Francesca Romana Coluzzi – Red Sonjas mor
 Stefano Maria Mioni – Barlok (Red Sonjas bror)
 Tutte Lemkow – Trollmann
 Kiyoshi Yamasaki – Kyobo
 Tad Horino – Kinesisk sverdmester
 Sven-Ole Thorsen – En av Lord Brytags livvakter
 Erik Holmey – Lord Brytags livvakt

 Referanser 

 Eksterne lenker 



Kategori:Eventyrfilmer fra USA
Kategori:Actionfilmer fra USA
Kategori:Fantasyfilmer fra USA
Kategori:Filmer fra 1985
Kategori:Engelskspråklige filmer
Kategori:Filmer satt i forhistorisk tid
Kategori:Oppfølgerfilmer